לבאן קניה

לֶבאן קֶניָה (בגאורגית: ლევან ყენია; נולד ב-18 באוקטובר 1990) הוא כדורגלן גאורגי המשחק בקבוצ הגרמנית אורדינגן 05.

קריירת מועדונים
קניה החל את הקריירה במחלקת הנוער של קבוצת דינמו טביליסי, ממנה עבר לקבוצת הנוער של היריבה העירונית לוקומוטיב טביליסי. לפני שעבר ללוקומוטיב, שיחק שבועיים במחלקת הנוער של מועדון הפאר הספרדי ברצלונה בגיל 14. אחרי חצי עונה בבוגרים של לוקומוטיב, קניה עבר לשחק בשורותיה של שאלקה ב-ינואר 2008, הוא חתם על חוזה בגרמניה עד ליוני 2012. הופעת הבכורה שלו במועדון הגרמני הייתה במסגרת גביע אופ"א, ב-2 באוקטובר 2008 נגד קבוצת אפואל ניקוסיה הקפריסאית, לאחר שנכנס למשחק כמחליף בדקה ה-65 במקומו של ג'רלד אסמואה. ב-11 באפריל 2009, קניה ערך את הופעת הבכורה שלו בבונדסליגה במשחק נגד קרלסרוהה.

ב-14 באוגוסט 2012 חתם קניה בקרפטי לבוב מליגת העל האוקראינית לשנתיים. לאחר שבילה שנתיים במועדון חתם בקבוצה הגרמנית פורטונה דיסלדורף למשך שנתיים.

קריירה בינלאומית
הוא ערך את הופעת הבכורה שלו עבור נבחרת גאורגיה ב-8 בספטמבר 2007, במשחק נגד אוקראינה, אחרי שנכנס כמחליף במקומו של אלכסנדר יאשווילי. במדי הנבחרת זכה קניה לקרדיט רב על ידי מאמנו הגרמני קלאוס טופמולר, שצפה לו עתיד ורוד במדי הנבחרת. הוא כבש את שערו הראשון עבור גיאורגיה ב-27 במאי 2008, במשחק נגד אסטוניה.

תארים
שאלקה 04
הגביע הגרמני: 2011
הסופר קאפ הגרמני: 2011

קישורים חיצוניים 

כדורגלנים גאורגים
קשרי כדורגל גאורגים
טביליסי: כדורגלנים
כדורגלני דינמו טביליסי
כדורגלני לוקומוטיב טביליסי
כדורגלני שאלקה 04
כדורגלני קרפטי לבוב
כדורגלני פורטונה דיסלדורף
כדורגלני סלביה פראג
כדורגלני F91 דודלאנג'
כדורגלני אורדינגן 05
כדורגלני נבחרת גאורגיה
ספורטאים זרים בגרמניה
ספורטאים זרים באוקראינה
ספורטאים זרים בצ'כיה
ספורטאים זרים בלוקסמבורג
גאורגים שנולדו ב-1990